
**O projektu**



Projekat **ekološkog osnaživanja mladih** ima za cilj animiranje mladih (djeca i odrasli starosti do 36 godina) sa ciljem prikupljanja i predstavljanja kreativnih rješenja za problem sitnog otpada.

Ciljno područje ovog projekta je Kanton Sarajevo, ali priroda i ideje ne poznaju granice. Zato pozivamo sve zainteresovane da učestvuju i daju svoj kreativni doprinos.

**Ko može učestvovati u projektu?**



* Djeca predškolskog uzrasta
* Osnovci
* Srednjoškolci
* Studenti
* Osobe starosti do 36 godina

Imajući u vidu da se radi o ekološkom projektu, sva rješenja, ideje i sugestije su dobrodošli, ali u takmičarskom dijelu mogu učestvovati samo pripadnici pobrojanih skupina.

**Šta znači učestvovati u projektu?**

To znači učestvovati u **anketama, konkursima, i prikupljanju tekstualnih, slikovnih i video sadržaja** koji predstavljaju **primjere rješenja za problem otpada**.

Ovo je projekat za mlade, ali mladi nisu samo ciljna skupina već i pokretačka snaga. Osnažiti mlade znači dati im prostor da iskažu svoje mišljenje, iznesu svoje strahove, predstave svoja rješenja ali i pronađu inspiraciju.

Prati objave projekta na društvenim mrežama, učestvuj u konkursima, piši nam i dostavljaj ideje, prijedloge, sugestije. Kritikuj nas! **Neka se čuje tvoj glas!**



**Imaš ideju kako da tvoj haustor bude uredniji – predstavi je.**

**Imaš ideju kako da nam ulice budu čistije – predstavi je.**

**Imaš ideju kako da prostori za igru i rekreaciju budu ljepši – predstavi je.**

**Voliš da crtaš, fotografišeš, pjevaš – pošalji nam svoj rad.**

**Imaš ideju kako da nam naš grad bude na ponos – predstavi je.**

**Ideje koje su ti nekad davno pale na pamet ili ideje koje će ti tek pasti na pamet – pošalji nam!**

**Ideje koje pokupe najviše simpatija, ideje koje bi mogle da promijene svijet, to su ideje koje ćemo predstaviti zajednici, institucijama, privrednicima – da zažive.**

Projekat se finansira sredstvima Američke ambasade i trajat će 9 mjeseci. Za to vrijeme možemo učiniti mnogo. Projektni tim je tu da ti pomogne da tvoj doprinos ugleda svjetlost dana.

Međutim, to nije sve – kroz ovaj projekat ćemo **nagrađivati sve vas čije se ideje naročito istaknu**, zato učestvujte i pozovite rodbinu, prijatelje, komšije, kolege i saradnike i učestvujte – da zajedno učinimo nešto plemenito za okoliš i naš grad.

Za sva pitanja o projektu i načinu učešća, kontaktiraj nas putem emaila ili telefona.

Prati nas na društvenim mrežama:

**Instagram –**

**Facebook –**

**Email –**

**Telefon -**